﻿ Kristall-, indigolapsed
Kõigil 2012. aastal ja pärast seda sündivatel lastel on täielikult välja arenenud kristallaura. Ajavahemikul 2004-2012 sündivate laste aurastruktuur koosneb indigo- ja kristallenergia segaenergiast. Kristall-lastel on väga puhtad ja võimsad energiavõnked, nad on suhtlemises teiste inimestega äärmiselt ausad ja tõeotsijad. Erinevalt indigolastest puudub neil täielikult piirangute element, kuid laste endi jaoks ei ole see probleem, sest nad teavad väga täpselt, mis neile meeldib või mis mitte ja milliste inimestega neil on hea koos olla. Kristall-lapsed ei suuda kompromissidele minna. Sellisel juhul eralduvad nad täielikult ümbritsevast maailmast, sest arvavad, on ise endi jaoks parimad kaaslased. Isegi kõige lähedasemad pereliikmed, olgu selleks ema, isa või teised sugulased, ei tohiks kristall-laste läheduse pälvimises liiga kindlad olla. Need uue ajastu lapsed ei taha olla vabatahtlikult koos inimestega, kelle mõttemudel on piiratud, või inimestega, kelle energiad on madalamad ja alistavad. Kui vanemad langetavad lapse sooviga vastuollu mineva otsuse, võib olla kindel, et üsna pea tekivad kaootilised olukorrad. Kristall-lapsed kannavad endas alateadvuse tasandil tuld, mis paneb kõik negatiivse laste ümbruses leegitsema. Kristall-laste vanemad peaksid mitte ainult iseenda pärast, vaid eelkõige oma laste huvidest lähtudes muutma oma aura ja energia struktuuri AuraTransformatsiooniga™ nii, et see oleks nende laste kristallaura struktuuriga kooskõlas. Siis ei pea lapsed oma inimlikku, vaimset või füüsilist
potentsiaali enam pidurdama üksnes sellepärast, et nemad on alles lapsed ja vanemad ei suuda nende kiire arenguga nii sisemiselt kui ka väliselt kaasa minna. On täiesti selge, et uue ajastu lapsed ei suuda sageli mõista seda aeglast ja sageli alalhoidlikku eluviisi, mis on iseloomulik paljudele vana energiastruktuuriga täiskasvanutele. Uue ajastu kristall-lapsed teavad, kuidas kiiresti otseteed leida, mistõttu neil ei ole mingit soovi käituda nii nagu nende vanemad lapsena. Piiride kehtestamine, järjepidevus, vastutuse võtmine ja tunnistamine, otsekohesus ning tõerääkimine on uue ajastu kasvatusviisi peamised alustalad. Kui soovid uue ajastu lastest ja nende käitumisest rohkem teada saada, soovitame lugeda Anni Sennovi raamatut Kristall-lapsed, indigolapsed ja uue ajastu täiskasvanud
Indigolasteks nimetatakse lapsi, kes on sündinud nn uuel ajastul, alates 1995. aastast. Nende laste eripära seisneb selles, et nad on sündides kaasa saanud palju suurema aurakiirguse kui nende vanemad. Need lapsed on sündinud uue ajastu indigovärvi auraga, mille täiskasvanud võivad saada läbi AuraTransformatsiooni™ – kui nad tunnevad, et on selleks valmis. Eestis oli 2003. aasta lõpuks sündinud umbes 115 600 indigovärvi auraga last. Llisaks sündis üleminekuperioodil, aastatel 1987-1995, umbes 163 600 last, kelle auras on elemente nii vanast kui ka uue ajastu indigovärvi aurast. Aastael 2004-2006 sündis 43 219 last, kellel oli juba indigo- ja kristallenergia segaaura. Eestis oli 2006.a. alguses 322 500 last kelle aurastruktuur on teistsugune kui nende vanematel, kes ei ole läbinud AuraTransformatsiooni™.
Indigolapsi iseloomustavad järgmised omadused: nad jäljendavad väga kiiresti oma ümbrust või leiavad ise uusi toimimisviise. Need lapsed võivad näida oma ümbruse suhtes väga provotseerivad. Vahel tundub, nagu puuduks neil aukartus paljude asjade vastu ja nagu poleks neil piire. Nad ei suuda austada täiskasvanuid, kes ise endast lugu ei pea. Indigolapsed on sündinud täieliku sisemise tasakaaluga, kuigi see ei pruugi alati väliselt märgatav olla. Nad on väga ausad ja sisimas vankumatud tõeotsijad, kes ei suuda valetada ei endale ega teistele. Nad käituvad välismaailma suhtes sageli provotseerivalt, kuid mitte halbade kavatsuste tõttu – pigem väljendavad nad sel moel oma võimetust tulla toime olukorraga, kus puudub tasakaal ja kus ei osale ühtki täiskasvanut. Laps reageerib intuitiivselt igale ebakõlale. Indigolapsi iseloomustavad intuitsioon, tundlikkus ja empaatia, mis on antud väga vähestele täiskasvanutele. Indigolastel on äärmiselt raske iseendale valetada, sest alati, kui nad teevad kas omaalgatuslikult või kellegi survel midagi niisugust, mis neile ei meeldi või mis ei tundu hea ja õige, järgneb sellele vahetu kehaline reaktsioon. Indigolastel, kelle isiklikke piire või kitsendusi on ühel või teisel moel ületatud, tekivad sageli seedimisprobleemid, peavalud ja kurguvalud. Indigolapsed on sündinud karmast vabadena ning ilma hingeenergiata. Nende aura on ühtaegu väga magnetiline ja väga kaitstud, nii et lapse vaim ja keha saavad omavahel vabalt suhelda. Indigolastel on sünnist saadik väga kõrge enesehinnang ning suur usk endasse ja oma võimetesse. On ilmne, et paljusid asju nad lihtsalt ei karda, uskudes, et suudavad enda eest hoolt kanda juba väga varases eas. Tegelikkuses võivad nad aga endale isegi ohtlikuks muutuda, sest nad ei mõista füüsilise keha piiranguid, kuigi suudavad oma vaimset potentsiaali juba sünnist alates suurepäraselt kasutada. See võib tekitada lapse enesehinnangus mõningaid komplikatsioone. Indigolaste teadlikkus otseste elukogemuste osas on absoluutselt puhas ning seepärast juhtub sageli, et nad saavad haiget enne, kui kogevad või mõistavad, et oleks olnud parem täiskasvanuid kuulata. Vähehaaval tekib neil oma vanemate ja ka teiste täiskasvanute suhtes austus – isegi siis, kui lapsed on täiesti teadlikud, et vana ajastu auraga täiskasvanud ei ole suutelised selliseks vaimseks arenguks nagu nad ise. AuraTransformatsiooni seanss kvalifitseeritud Auratransformaatoriga™ aitab vanematel suhelda laste tasandil ning mõista nende otsekohest ja ausat mõtteviisi.
Segaauraga lapsed
Aastatel 1987-1995 sündinud laste aurasse lõimus üha rohkem indigoenergia osi, vaatamata sellele, et nad sündisid vana aja aurastruktuuriga.
Aastatel 1992-1994 sündisid kõik lapsed segaauraga, milles on veidi indigoenergiat ja vähem vana aja aurastruktuuri. Seetõttu iseloomustab neid lapsi suur isiklik mõju, kuid nad ei ole täielikult kaitstud ega suuda iseendale või teistele piire seada. Nad tunnevad sageli, et neil on raske sisemist tasakaalu leida ning teiste inimestega koos viibides on nad mõnikord täiesti tasakaalutud. Sel ajal sündinud lapsed väljendavad end ümbruskonna suhtes otsekoheselt ja tundlikult, kuid pole veel piisavalt küpsed, et sama mõõduga tagasisidet vastu võtta. Nad võivad mõnel hetkel väga intensiivselt tegutseda ja hetk hiljem ilma ühegi olulise põhjuseta nutma puhkeda. Selliste laste vanematel tuleb olla ettevaatlik, et oma lastele ei kehtestataks liiga suuri täpselt määratlemata piiranguid. Igapäevaelus, kus tuleb hallata ka paljusid teisi inimsuhteid, on see on sageli suur katsumus. Need kergesti haavatavad lapsed võivad aeg-ajalt oma vanemaid lollitada, kasutades ära laste kenast käitumisest tulenevat vanemate heatahtlikkust. Lapsevanematel tuleb kasvatusmeetodites sageli rakendada nii leebeid kui ka karme võtteid, sest lapsed on nii muutuva olemusega. Mõnikord võib see olla väga segadusttekitav, nii lapsele endale kui ka vanematele, vendadele ja õdedele, koolile ja lähisugulastele. Sel perioodil sündinud lapsed võivad panna oma vanemad teiste inimeste ees kohmetust tundma, vaatamata sellele, et vanemad püüavad laste kohati üsna keerulist meelelaadi lepitada ja suunata. Kui lapsel puudub sisemine tasakaal, kandub see kiiresti üle kõigile inimestele, kellega laps igapäevaselt kokku puutub, väljendudes sageli välise tasakaalutusena, mida vanemad peavad aitama leevendada. Lühike aura tasakaalustamise seanss aitab lastel indigoenergia täielikult oma aurastruktuuri lõimida. See vähendab stressi kõige suhtes, mida lapse kahes erinevas maailmas elamine kaasa toob, ning aitab elu paremini mõtestada.
Kõigil üleminekuperioodil (1987.a. suvi – 1991.a. lõpp) sündinud lastel on segaaura, milles on veidi indigoenergiat ja palju ka vana aja aurastruktuuri. Neil noortel on sageli raske valida, kas käituda ümbritsevate arvates hästi ja kombekohaselt või olla julge ja valida oma tee. Kaitse välismaailma eest ei ole kuigi tugev ja see on ka põhjus, miks nad valivad lõpuks sageli oma vanemate ideaalid ja tee, kuigi sügaval sisimas tahaksid toimida teisiti. Sellisel juhul peavad nad ootama, kuni kasvavad suureks ja saavad täisealisteks. Paljud sel ajal sündinud noored võivad esmapilgul tunduda rahulikud ja rahulolevad, eriti vanemate silmis, kuid sageli puudub neil otsusekindlus. Kogemused on näidanud, et kui nende noorte energiad paika seada, hakkavad nad kiirgama puhast indigoenergiat ning kõik nende elus hakkab liikuma ja arenema väga kiiresti. Üsna lühikese aja jooksul kujuneb välja uus ja tugevam isiksus, üllatades sageli nii vanemaid kui ka teisi inimesi. Üleminekuaja laste kasvatamisel on oluline teada, et nad näivad küpsemad kui nende vanus eeldaks. Sellegipoolest ei ole nad veel valmis oma elu eest täit vastutust võtma. Oleks arukas, kui vanemad oma lapse suunamist liiga vara ei lõpetaks.
Kui soovid rohkem teavet, loe Anni Sennovi kirjutatud raamatut "Kristall-lapsed, indigolapsed ja uue ajastu täiskasvanud"